Det opplyser operasjonsleder i politiet, Bjarte Rebnord.

– Vi fikk melding om hendelsen klokken 0219. Det hadde vært en ulykke med sprengstoff ved en privatbolig i Lindås.

Det er uklart om ulykken har skjedd inne eller ute.

– Jeg har ikke helt oversikten over hendelsesforløpet, men det er snakk om en alvorlig ulykke.

Han sier videre at sprengstoffet som gikk i luften, var svært kraftig.

– Ja, vi mistenker at det var dynamitt av noe slag.

Bombegruppen til Nordhordland

To menn i 30-40-årene er sendt til Haukeland.

En av de skadde, en 34 år gammel mann, skal ha vært svært nær eksplosjonen og har blant annet fått omfattende skader i en arm. Ting kan tyde på at han holdt dynamitten i hånden da den gikk av.

– Han ble fraktet til Haukeland i luftambulanse. Den andre involverte i ulykken, sto litt lengre fra eksplosjonen, men fikk også skader. Han er også fraktet til akutten på Haukeland, sier Rebnord.

Helse Bergen melder at en mann (34) er alvorlig skadd etter ulykken.

Det er ikke kommet opplysninger om helsetilstanden på den andre skadde mannen.

Politiet frykter at det befinner seg mer sprengstoff på adressen.

– Vi har «frosset» åstedet. Det vil si at ingen skal ta seg inn i boligen før bombegruppen har gjennomsøkt stedet. Det kan være mer sprengstoff der, sier han.

Bombegruppen kommer fra Oslo i løpet av dagen.